পহেলগামে নিহতদের শহিদের মর্যাদা, মোদির কাছে আবেদন রাহুল গান্ধীর

ওয়েবডেস্ক: পহেলগামে (Pahalgam) জঙ্গিহানার ঘটনায় থমথমে গোটা দেশ। নিহতদের শহিদের মর্যাদার (Martyr status)আবেদন রাখলেন কংগ্রেস সাংসদ রাহুল গান্ধী (Rahul Gandhi)। প্রধানমন্ত্রী নরেন্দ্র মোদির (Narendra Modi) কাছে এই আবেদন জানিয়েছেন রাহুল।

এক্স হ্যান্ডেলে রাহুল গান্ধী, নিহতদের পরিবারের সঙ্গে সংহতি প্রকাশ করেছেন এবং নিহতদের শহিদ হিসেবে সরকারি স্বীকৃতির দাবিকে সমর্থন করেছেন। রাহুল লেখেন, আমি পহেলগামে নিহতদের পরিবারে পাশে আছি। নিহতদের শহিদের মর্যাদা দেওয়ার আবেদনকে সমর্থন জানিয়েছি। আমার প্রধানমন্ত্রীর কাছে অনুরোধ তাদের যে পরিবারগুলি তাদের প্রিয় মানুষগুলিকে হারিয়ে ফেলল, তাদের অনুভূতির মর্যাদা দেওয়া হোক।‘ গান্ধী মাইক্রোব্লগিং প্ল্যাটফর্মে হিন্দিতে পোস্ট করেন ।

আরও পড়ুন: ‘চুন চুন কে বদলা লেঙ্গে’ জঙ্গীদের হুঁশিয়ারি অমিত শাহের

বুধবার রাহুল গান্ধী কানপুরে গিয়ে পহেলগামে হামলার শিকার এক পরিবারে সঙ্গে দেখা করেন। তাদের পরিবার নিহতদের শহিদের মর্যাদার আবেদন জানান। সেই প্রসঙ্গ তুলে রাহুল জানান, পহেলগামে নিহত সকল নিহতের পরিবারের হয়ে প্রধানমন্ত্রীর কাছে নিহতদের শহিদের মর্যাদা দেওয়ার আবেদন জানাচ্ছি।

पहलगाम हमले में मारे गए लोगों के परिवारों के दुख में, शहीद के दर्जे की उनकी मांग में, मैं साथ खड़ा हूं।

प्रधानमंत्री से आग्रह है कि वो इस त्रासदी में जान गंवाने वालों को यह सम्मान देकर उनके परिवारों की भावना का आदर करें। pic.twitter.com/auMEehEnOO

— Rahul Gandhi (@RahulGandhi) May 1, 2025

রাহুল কানপুরে শুভম দ্বিবেদীর পরিবারের সদস্যদের সঙ্গে দেখা করেন। কংগ্রেস সাংসদ বলেন, বিরোধীরা পহেলগাম হামলার শিকারদের ন্যায়বিচার নিশ্চিত করার জন্য সংসদের বিশেষ অধিবেশন আহ্বানের দাবি জানাবেন।

উল্লেখ্য, গত ২২ এপ্রিল কাশ্মীরের পহেলগামের বৈসারনে জঙ্গি হামলার ঘটনা ঘটে। ২৫ জন পর্যটক সহ এক কাশ্মীরি যুবক নিহত হয়। বহু পর্যটক আহত হন। তাদের অনন্তনাগ হাসপাতালে চিকিৎসা চলছে। তাদের সঙ্গে দেখা করে আহতদের সঙ্গে কথা বলেন রাহুল।

ঘটনার পর পরই সর্বদলীয় বৈঠক ডাকে কেন্দ্র সরকার, সেখানেই উপস্থিত রাহুল গান্ধী সহ কংগ্রেস সদস্য সহ অন্যান্য বিরোধী দল জানিয়ে দেয় দেশের সম্মানে মোদি সরকার যে সিদ্ধান্ত নেবে, তাদের পূর্ণ সমর্থন রয়েছে।